## OBEC VEĽKÁ FRANKOVÁ, Veľká Franková 74, 059 78

## Všeobecne záväzné nariadenie Obce Veľká Franková 2/2019

##  o určení spoločného školského obvodu Základnej školy, Veľká Franková 56, 059 78 Veľká Franková v zriaďovateľskej pôsobnosti obce Veľká Franková

**Čl. I.**

**Preambula**

1. Obecné zastupiteľstvo v Lendaku, v súlade s ustanovením § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 2 písm. g) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, § 8 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vydáva toto Všeobecne záväzné nariadene Obce Veľká Franková č. 2/2019 o určení spoločného školského obvodu Základnej školy, Veľká Franková 56, 059 78 Veľká Franková v zriaďovateľskej pôsobnosti obce Veľká Franková.

**Čl. II.**

**Základné ustanovenia**

1. Toto všeobecne záväzné nariadenie (ďalej len „VZN“) určuje spoločný školský obvod Základnej školy, Veľká Franková 56, 059 78 Veľká Franková pre 1. – 4. ročník základnej školy, ktorej zriaďovateľom je obec Veľká Franková.
2. Obec Veľká Franková je zriaďovateľom Základnej školy, Veľká Franková 56, 059 78 Veľká Franková pre žiakov 1. – 4. ročníka základnej školy. Obec Malá Franková nie je zriaďovateľom základnej školy. Obec Osturňa nie je zriaďovateľom základnej školy.

**Čl. III.**

**Školský obvod základnej školy na území obce**

1. Školským obvodom Základnej školy, Veľká Franková 56, 059 78 Veľká Franková pre 1. – 4. ročník, ktorá patrí do zriaďovateľskej pôsobnosti obce Veľká Franková, je územie obce Veľká Franková.

**Čl. IV.**

**Spoločný školský obvod základnej školy**

1. Na základe správnej dohody o určení spoločného školského obvodu obce Veľká Franková a Malá Franková a správnej dohody o určení spoločného školského obvodu obce Veľká Franková a Osturňa uzatvorených podľa osobitného predpisu sa určuje spoločný školský obvod pre 1. – 4. ročník základnej školy.
2. Spoločným školským obvodom Základnej školy, Veľká Franková 56, 059 78 Veľká Franková, ktorá patrí do zriaďovateľskej pôsobnosti obce Veľká Franková, je územie obce Veľká Franková, územie obce Malá Franková a územie obce Osturňa, pokiaľ ide o zabezpečenie plnenia povinnej školskej dochádzky žiakov s trvalým pobytom v obci Veľká Franková, Malá Franková a Osturňa, ktorí si plnia povinnú školskú dochádzku v 1. – 4. ročníku základnej školy.
3. Správna dohoda o určení spoločného školského obvodu obce Veľká Franková a obce Malá Franková sa prikladá k tomuto VZN. Správna dohoda o určení spoločného školského obvodu obce Veľká Franková a obce Osturňa sa prikladá k tomuto VZN.

**Čl. V.**

**Záverečné ustanovenia**

1. Žiaci s trvalým pobytom v obci Veľká Franková pokračujú plnením povinnej školskej dochádzky pre 5. – 9. základnej školy v spoločnom školskom obvode Spišské Hanušovce.
2. Toto VZN bolo vyhlásené 30.3.2019.
3. Toto VZN bolo schválené uznesením obecného zastupiteľstva vo Veľkej Frankovej č. 9/4/2019 zo dňa 16.04.2019 .
4. Toto VZN nadobúda účinnosť dňa 1.5.2019.
5. Toto VZN môže obecné zastupiteľstvo meniť formou dodatku k tomuto VZN alebo schválením nového VZN.
6. Zrušuje sa VZN č. 1/2004 o zriadení školského obvodu pre obce Veľká Franková a Malá Franková i pre obce Veľká Franková a Osturňa.

...........................................

 Pavol Soľava, starosta obce